पहिलो, अमेरिकाको यस्तो प्रवृत्ति शीतयुद्धको समाप्तिपछि अमेरिकी नेतृत्वको एकध्रुवीय विश्व प्रणालीको निरन्तर क्षय, र शक्तिको होडबाजीको पुनरोदय हो । चीन, रसिया, युरोप र मध्यपूर्वका मुलुकहरु सबै नयाँ दिशातर्फ उन्मूख भइरहेका छन्, र अमेरिकासँग विगतको जस्तो यी सबै मुलुकलाई प्रभावित तुल्याउने क्षमता छैन । ट्रम्प प्रशासनले आफ्नो आत्मतुष्टि त्याग्न आवश्यक भइसकेको छ र प्रतिस्पर्धात्मक साझेदारी निर्माणको लक्ष्यमा अघि बढ्नु पर्दछ ।
